বোকাজানঃ ৰাজ্যজুৰি উত্তাল প্ৰতিবাদ অব্যাহত আছে নাগৰিকত্ব সংশোধনী বিধেয়কৰ বিৰুদ্ধে৷ শুকুৰবাৰে কাৰ্বি আংলঙৰ হাওৰাঘাট আঞ্চলিক ছাত্ৰ সন্থাই হাওৰাঘাটত জোঁৰ সমদল উলিয়াই উত্তাল প্ৰতিবাদ সাব্যস্ত কৰে৷ হাওৰাঘাট আঞ্চলিক ছাত্ৰ সন্থাৰ বহু নেতা-কৰ্মী তথা কেইবাশতাধিক ৰাইজে চৰকাৰ বিৰোধি শ্ল'গানেৰে আকাশ বতাহ কঁপাই তোলে৷ কাৰ্যসূচীত সদৌ অসম ছাত্ৰ সন্থাৰ সাংগঠনিক সম্পাদক বেদান্ত শইকীয়া, কেন্দ্ৰীয় কাৰ্যনিৰ্বাহক সদস্য ভবেশ গগৈ, সদৌ কাৰ্বি আংলং জিলা ছাত্ৰ সন্থাৰ সাধাৰণ সম্পাদক ত্ৰিদিপ বৰা উপস্থিত থাকি কয় যে ৰাজ্য তথা কেন্দ্ৰীয় চৰকাৰে নাগৰিকত্ব সংশোধনী বিধেয়কৰ ক্ষেত্ৰত যি ধৰণৰ স্থিতি গ্ৰহণ কৰিছে ইয়াকেলৈ অসমৰ ৰাইজ সন্তুষ্ট হ'ব পৰা নাই।
হাওৰাঘাটত আছুৰ জোঁৰ সমদল, সোণোৱালে জনাটো দৰকাৰ তেওঁ এজন অসমীয়া